H..., diuina permissione tituli Sancte Pudentianæ presbiter cardinalis uniuersis Christi fidelibus presentes litteras inspecturis salutem et sinceram in domino charitatem. Nouerit uniuersitas vestra quod procurator decani et capituli capellæ ducis diuionensis, indulgentiam a sede apostolica impetrauit, cuius tenor talis est. Gregorius episcopus, seruus seruorum Dei dilectis filiis decano et capitulo capellæ ducis diuionensis salutem et apostolicam benedictionem. Dignum est ut qui sedi apostolicæ immediate subestis, ipsius fauore foueamini speciali, qui sic commodis vestris accedat quod alii exinde dispendium non incurrant. Cum itaque, sicut asseritis, lingonensis diocesis in qua ecclesia vestra consistit adeo sit diffusa, quod ecclesia ipsa fere per tres dietas extra eumdem diocesanum tracti ad iudicium grauibus fatigemini laboribus et expensis. Nos vestris et dilecti filii nobilis viri ducis Burgundiæ supplicationibus inclinati, auctoritate vobis presentium indulgemus ut auctoritate litterarum nostrarum vel legatorum sedis apostolicæ ab ecclesia vestra ultra duas dietas vocari ad iudicium nequeatis. Ita tamen quod indulgentiam huiusmodi per partes faciatis publicari vicinas, ne aliqui ad remotiora loca, per ignorantium litteras impetrantes, exinde dispendium patiantur. Nulli ergo omnino hominum liceat hanc paginam nostræ concessionis infringere vel ei ausu temerario contraire. Si quis autem hoc attemptare presumpserit, indignationem omnipotentis Dei et beatorum Petri et Pauli apostolorum eius se nouerit incursurum. Datum Laterani kalendas julii pontificatus nostri, anno quarto. Procurator vero venerabilis patris lingonensis episcopi et abbatis et conuentus Sancti Stephani diuionensis, lingonensis diocesis, eidem indulgentiæ in audiencia publica contradixerit. Super qua, nos dominus papa dedit eisdem procuratoribus auditorem, inter quos cum fuisset in presentia nostra diutius altercatum, tandem procurator predictorum decani et capituli petiit a procuratore dicti episcopi et abbatis et conuentus quod absolueret indulgentiam memoratam, et ipse, per litteras nostras caueret, eidem solemniter promittendo procuratoris nomine, pro decano et capitulo capellæ ducis, quod non obstante indulgentia ipsa episcopus et abbas et conuentus iamdicti vel successores eorum possent predictos decanum et capitulum per litteras apostolicas, vel legatores apostolice sedis in iudicium trahere per duas dietas, non a prefata capella sed a finibus lingonensis diocesis computandas. Ita quod per ipsam indulgentiam sepedictis episcopo et abbati et conuentui Sancti Stephani preiudicium nullum fiat, et quantum ad ipsos episcopum ac abbatem et conuentum perinde habeatur, ac si non fuisset penitus impetrata. Cum igitur omnia supradicta procurator decani et capituli procuratori predictorum episcopi et abbatis et conuentus solemniter promiserit coram nobis, nos ad petitionem utriusque partis, in testimonium factæ promissionis, et inter procuratores ipsos taliter acceptatæ, ne per dictam indulgentiam lingonensi episcopo vel abbati et conuentui iamdicto possit imposterum preiudicium generari, presentes litteras fecimus sigilli nostri auctoritate muniri. Ut autem hoc factum robur maioris obtineat firmitatis venerabiles patres Sancte Mariæ transtiberym presbiter cardinalis, ac R. Sancte Mariæ in cosmidin diaconus cardinalis huic scripto ad petitionem procuratorum utriusque partis sigilla sua apponi fecerunt. Datum Anagniæ XIIII calendas octobris pontificatus domini Gregorii papæ noni anno quarto.